**Պուլկոգի** (նաև անվանում են *պուլգոգի*, *բուլգոգի*) (կորեերեն՝ 불고기), ուտեստ կորեական խոհանոցից, որը առաջացել է բարբեքյուից, սովորաբար պատրաստվում է մարինացված տավարի կամ խոզի մսի բարակ պատառներով։ Տանը պատրաստելիս հաճախ եռացնում են թավայի մեջ։ Այս ուտեստի պատրաստման համար հաճախ օգտագործում են փափկամիս, կողոսկր կամ էլ կրծքամիս։ Ուտեստը ծագումով Կորեական թերակղզու հյուսիսային շրջաններից է, բայց շատ հայտնի է Հարավային Կորեայում, որտեղ այն կարելի է գտնել ցանկացած տեղում բարձրակարգ ռեստորաններից սկսած մինչև տեղական սուպերմարկետներ՝ հիմնականում կիսաֆաբրիկատ վիճակում։

Ստուգաբանություն
----------------

*Պուլկոգին* բառացիորեն կորեերեն նշանակում է «կրակոտ միս», անունը ծագում է բաց կրակի վրա պատրաստելու ձևից։ Գոյություն ունեն զանազան տարբերակներ, օրինակ՝ *տակ պուլկոգի* (կորեերեն՝ 닭불고기, *dalg bulgogi*)՝ հավով պուլկոգի, կամ *տվեջի պուլկոգի* (կորեերեն՝ 돼지 불고기, *dwaeji bulgogi*)՝ խոզի պուլկոգի։

Պատմություն
-----------

Ընդունված է, որ պուլկոգին առաջացել է Գոգուրեո պետությունում (մ․թ․ա․ 37-668), որտեղ այն անվանել են *մեկչոկ* (맥적)՝ խորոված միս։ Մեծ Չոսոն դինաստիայում այս ուտեստը անվանում էին *նոբիանի* (너비아니)՝ «բարակ կտրտած» (միս)։ Այն պատրաստում էին հարուստները։

Պատրաստում և մատուցում
----------------------

*Պուլկոգին* պատրաստվում է մսեղիկի փափկամսից կամ այլ բարձրորակ մասերից։ Մինչ պատրաստումը միսը մարինացնում են սոյայի սոուսի, շաքարավազի, քունջութի ձեթի, սխտորի, կարմիր պղպեղի և ուրիշ բաղադրիչների (կանաչ սոխի, գլուխ սոխի կամ սնկերի (հատկապես շամպինյոնը կամ էլ *շիիտակեն*), տանձի) խառնուրդի մեջ։ Ուտեստում կարելի է ավելացնել ֆունչոզա։

Պուլկոգին կարելի է պատրաստել թավայի մեջ, սակայն սովորաբար խորովում են գրիլի վրա։ Սխտորի պճեղները, կտրտած պղպեղը և սոխը մսի հետ միասին են խորովում։ Երբեմն պուլկոգին մատուցում են տերևավոր բանջարեղենների հետ, օրինակ՝ կաղամբի, որի մեջ միս են փաթաթում։

Միջազգային մշակույթում
----------------------

Պուլկոգին մատուցում են Հարավային Կորեայի ռեստորաններում, նաև կա պուլկոգիով համբուրգերների տեսակներ։ Այդպիսի համբուրգերներում դնում են լոլիկներ, կաղամբ, երբեմն պանիր։

Տես նաև
-------

* Կորեական խոհանոց

Ծանոթագրություններ
------------------

1. ↑  Kim, Violet (2015 թ․ օգոստոսի 13). «Food map: Eat your way around South Korea». *CNN*. Արխիվացված է օրիգինալից 2016 թ․ հունիսի 20-ին. Վերցված է 2017 թ․ փետրվարի 27-ին. `{{cite news}}`: More than one of `|accessdate=` and `|access-date=` specified (օգնություն)
2. 1 2 3 4  (кор.) Bulgogi Արխիվացված 2013-02-08 archive.today at Doosan Encyclopedia
3. ↑  (кор.) Bulgogi Արխիվացված 2015-12-22 Wayback Machine at The National Institute of the Korean Language Dictionary
4. ↑  The origin of bulgogi Արխիվացված 2010-02-01 Wayback Machine, official site of the Ministry of Culture, Sports and Tourism, South Korea.
5. ↑  (кор.)  Արխիվացված 2011-10-11 Wayback Machine
6. ↑  Bulgogi Արխիվացված 2012-03-08 Wayback Machine, Korean Spirit and Culture Project
7. ↑  (кор.) Bulgogi Արխիվացված 2011-06-10 Wayback Machine at Encyclopedia of Korean Culture
8. ↑  (кор.) Bulgogi Արխիվացված 2011-07-22 Wayback Machine, Hanwoo Board
9. ↑  (кор.) Bulgogi burger Արխիվացված 2011-06-07 Wayback Machine, Sports Seoul, 2009-06-21. Retrieved 2010-06-27.
10. ↑  (кор.) Bulgogi burger Արխիվացված 2011-10-06 Wayback Machine, Asia Today, 2009-09-11. Retrieved 2010-06-27.
11. ↑  (кор.) Upgrade burgers Արխիվացված 2010-08-11 Wayback Machine, Hankook Ilbo, 2010-06-17.Retrieved 2010-06-27.

* «Bulgogi». The Korean Culture and Information Service (KOIS). Արխիվացված օրիգինալից 2008 թ․ մարտի 28-ին. Վերցված է 2008 թ․ մայիսի 18-ին.
* «Bulgogi». Munhwa Journal. Վերցված է 2008 թ․ մայիսի 18-ին.`{{cite web}}`: CS1 սպաս․ url-status (link)

Արտաքին հղումներ
----------------

* Poular Korean Food | Bulgogi | Grilled Marinated Beef | 불고기 Արխիվացված 2011-02-27 Wayback Machine
* (кор.) Bulgogi, Korean Cultural Center Los Angeles
* Bulgogi recipe Արխիվացված 2019-07-01 Wayback Machine
* Traditional Bulgogi RecipeԱրխիվացված 2016-08-17 Wayback Machine, Korean-Cooking.com

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պուլկոգի» հոդվածին։ |